પરંતુ આ રીતે તેની પાસેથી આ પ્રસંગે રૂપિયા લેવા મને યોગ્ય ના લાગ્યા એટલે મેં એક લોટ દળવાની મિલ વાળા બચુભાઈ પાસેથી ઉછીના ૨૦ રૂપિયા લઇને તેને સમયસર કુકર આપેલું. લગ્ન પછી બેન બનેવી બંનેની જામનગર બદલી થઇ અને હું જામનગર મેડીકલ કોલેજમાં હતો. મારી ખુશીનો પાર ના હતો. પરંતુ એને શ્વાસની તકલીફ વધતી જતી હતી. હું ફાઈનલ M.B.B.S માં આવ્યો ત્યારે મને તેના રોગની ગંભીરતા સમજાણી. જો કે ત્યારે પણ હૃદયની શસ્ત્રક્રિયા એટલી સહેલી ના હતી. છતાં હિંમત કરીને એના હૃદયના વાલ્વની શસ્ત્રક્રિયા માટે હું તેને અમદાવાદ ની વાડીલાલ સારાભાઇ હોસ્પિટલમાં લઇ ગયો.